
R E F E R A T   D E   A P R O B A R E
privind aprobarea Devizului General actualizat la finalizarea lucrărilor, pentru obiectivul de investiții ”Construirea de locuințe nZEB 
pentru tineri în Municipiul Brad”


Prin Hotărârea Consiliului Local nr. 216/2023 au fost aprobate Documentația tehnico-economică și Devizul general, faza D.T.A.C., aferente obiectivului de investiții „Construirea de locuințe nZEB pentru tineri în Municipiul Brad”, proiect finanțat prin Planul Național de Redresare și Reziliență, Componenta C10 – Fondul Local. Ulterior, prin Hotărârea Consiliului Local al Municipiului Brad nr. 224/2025, documentația a fost actualizată în conformitate cu prevederile Legii nr. 141/2025.
Obiectivul investiției îl reprezintă construirea a două clădiri noi cu performanță energetică ridicată, amplasate în municipiul Brad, județul Hunedoara, pe strada Dacilor, în vederea asigurării de locuințe pentru tineri. Clădirile sunt proiectate în conformitate cu standardul nZEB și îndeplinesc cerința privind reducerea consumului de energie primară,  aspect evidențiat prin certificatele de performanță energetică.
În vederea stabilirii valorii totale finale a investiției și a finanțării acesteia, s-a impus actualizarea Devizului general, având în vedere următoarele elemente:
· notele de renunțare și notele de lucrări suplimentare, materializate prin dispozițiile de șantier emise pe parcursul execuției lucrărilor;
· actualizarea Devizului general în conformitate cu prevederile Legii nr. 141/2025, prin includerea atât a cheltuielilor deja decontate, pentru care s-a aplicat cota de T.V.A. de 19%, cât și a cheltuielilor ce urmează a fi decontate, pentru care se aplică cota de T.V.A. de 21%;
· necesitatea asigurării fondurilor pentru elaborarea documentației tehnice finale de tip „As Built”, document obligatoriu la finalizarea investiției.
Potrivit Devizului general, actualizat, valoarea totală a investiției este de 4.448.462,94 lei (fără T.V.A.), respectiv 5.346.371,71 lei (cu T.V.A.), din care valoarea aferentă lucrărilor de construcții-montaj (C+M) este de 3.926.603,76 lei (fără T.V.A.), respectiv 4.729.204,96 lei (cu T.V.A.).
Totodată, valoarea totală eligibilă a proiectului este de 4.276.497,13 lei (fără T.V.A.), respectiv 5.140.711,55 lei (cu T.V.A.).
	În contextul celor de mai sus, am inițiat prezentul proiect de hotărâre prin care am propus aprobarea Devizului general actualizat la finalizarea lucrărilor, pentru obiectivul de investiții ”Construirea de locuințe nZEB pentru tineri în Municipiul Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare si reziliență, precum și pentru modificarea și completarea Ordonanței de urgenta a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgenta a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Anexei la Ordinul ministrului dezvoltării, lucrărilor publice și administrației nr. 999/2022 pentru aprobarea Ghidului specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local, publicat în Monitorul Oficial nr. 467 bis din data de 10.05.2022, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

